પહેલાં તો એમણે અમુક ઉંદર લીધા અને એમના જીનમાં એવો ફેરફાર કર્યો કે જેથી એ AhR ન બનાવી શકે. પછી એમણે એમનાં બે જૂથ બનાવીને જુદા જુદા પ્રકારના ખોરાક આપ્યા. બન્ને જૂથને પૌષ્ટિક આહાર જ આપ્યો પણ બીજા જૂથને પ્રયોગ માટેનો આહાર પણ આપ્યો. આ પ્રયોગથી જણાયું કે રક્ષણાત્મક દીવાલને નુકસાન થતું અટકાવવામાં AhR મહત્ત્વનો ભાગ ભજવે છે.ઘણાં શાક્માંથી AhR પેદા થાય એવાં રસાયણો મળે છે. જેમને આ આહાર નહોતો મળ્યો તેમનામાં કૅંન્સરની ગાંઠો જોવા મળી. પણ જેમને એ આહાર અપાયો હતો એમનામાં AhR બનતું હતું! આથી એમનામાં કૅન્સરની ગાંઠો ન બની. જે ગાંઠો બની તે પણ સૌમ્ય હતી.. આ પ્રયોગનું તારણ એ નીકળ્યું કે કોબીજ-ફલેવર કે બ્રોકોલી જેવાં શાકના રેસા જ નહીં, એમાંથી મળતાં રસાયણો પણ આંતરડાના કૅન્સરને રોકવામાં મદદ કરે છે.